<classify> Akizungumza na waandishi wa habari jana Mkuu wa Idara ya Habari na Mawasiliano wa Yanga Jerry Muro alisema kati ya wachezaji hao, baadhi wameomba wao wenyewe kusajiliwa Yanga.Nia yetu ni kusajili wachezaji wenye viwango vya hali ya juu ili waweze kutusaidia kufanya vyema katika michuano ya kimataifa mwakani, lakini tunaendelea kuangalia kulingana na utaratibu uliowekwa na TFF, alisema.Alisema ili kupata nafasi ya kuwasajili wachezaji hao wa kimataifa, tayari wamepeleka waraka wa mapendekezo yao Shirikisho la Soka Tanzania TFF kupendekeza idadi ya usajili kwa wachezaji wa nje ifikie nane.Ikiwa watakubaliwa ombi hilo, alisema wataanza mchakato wa kuwasajili wachezaji baadhi ambao wana uwezo wa kusaidia timu hiyo kufanya vyema katika michuano mbalimbali ijayo.Na ikiwa hawatakubaliwa wataangalia wachezaji watano wazuri na kuwasajili ili wawe na uwezo.Aidha, Mkurugenzi Mtendaji mpya wa Bodi ya Ligi Tanzania Boniface Wambura alisema kila klabu ilipewa taarifa tangu Mei 3, mwaka huu kupendekeza kuhusu kanuni za ligi na idadi ya wachezaji wanaohitajika.Wambura alisema baada ya mapendekezo hayo yatapitiwa na Kamati ya Utendaji ya TFF na maamuzi yatatolewa kulingana na kanuni za Shirikisho la Soka duniani FIFA na za TFF.Alisema maamuzi ya mapendekezo ya wachezaji hayo yafanyika mwezi ujao kwani mwisho wa klabu kupelekea mapendekezo yao ni mwishoni mwa mwezi huu.  <topic>: MICHEZO 